**** **Projektas**

**KAZLŲ RŪDOS SAVIVALDYBĖS TARYBA**

**SPRENDIMAS**

**DĖL KAZLŲ RŪDOS SAVIVALDYBĖS TARYBOS NARIŲ SIUNTIMO Į KOMANDIRUOTES TVARKOS APRAŠO PATVIRTINIMO**

2024 m. gruodžio d. Nr. TS-

Kazlų Rūda

Vadovaudamasi Lietuvos Respublikos vietos savivaldos įstatymo 15 straipsnio 2 dalies 2¹ punktu, 16 straipsnio 1 dalimi Kazlų Rūdos savivaldybės taryba n u s p r e n d ž i a:

1. Patvirtinti Kazlų Rūdos savivaldybės tarybos narių siuntimo į komandiruotes tvarkos aprašą (pridedama).

2. Paskelbti šį sprendimą Teisės aktų registre ir Kazlų Rūdos savivaldybės interneto svetainėje.

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška

PATVIRTINTA

Kazlų Rūdos savivaldybės tarybos

2024 m. gruodžio d. sprendimu Nr. TS-

**KAZLŲ RŪDOS SAVIVALDYBĖS TARYBOS NARIŲ SIUNTIMO Į KOMANDIRUOTES TVARKOS APRAŠAS**

**I SKYRIUS**

**BENDROSIOS NUOSTATOS**

1. Kazlų Rūdos savivaldybės tarybos narių siuntimo į komandiruotes tvarkos aprašas (toliau – Aprašas) nustato Kazlų Rūdos savivaldybės tarybos (toliau – Taryba) narių siuntimo į komandiruotes, komandiruočių išlaidų apmokėjimo, ataskaitų už tarnybines komandiruotes teikimo tvarką ir kitus su Tarybos narių komandiruotėmis susijusius klausimus.

2. Komandiruotė suprantama taip, kaip ji apibrėžta Lietuvos Respublikos darbo kodekse ir (arba) Komandiruočių išlaidų apmokėjimo biudžetinėse įstaigose ir regionų plėtros tarybose taisyklėse, patvirtintose Lietuvos Respublikos Vyriausybės 2004 m. balandžio 29 d. nutarimu Nr. 526 „Dėl dienpinigių ir kitų komandiruočių išlaidų apmokėjimo“.

**II SKYRIUS**

**SIUNTIMO Į KOMANDIRUOTES IR ATASKAITŲ PATEIKIMO TVARKA**

3. Tarybos narys į komandiruotę gali vykti savo iniciatyva arba Savivaldybės mero siūlymu. Sprendimą dėl Tarybos nario siuntimo į komandiruotę priima Savivaldybės meras. Sprendimas įforminamas Savivaldybės mero potvarkiu.

4. Siunčiant Tarybos narius į komandiruotę laikomasi proporcinio savivaldybės tarybos daugumos ir mažumos atstovavimo principo.

5. Tarybos narys, pageidaujantis vykti į komandiruotę, pateikia Savivaldybės merui prašymą ir dokumentus, pagrindžiančius komandiruotės tikslą. Prašymas pateikiamas ne vėliau kaip prieš 5 darbo dienas iki išvykimo, jei komandiruotė yra į užsienio valstybę, ir ne vėliau kaip 2 darbo dienas, jei komandiruotė yra Lietuvos Respublikos teritorijoje.

6. Jeigu į komandiruotę vyksta daugiau nei vienas Tarybos narys, sudaroma Tarybos narių delegacija ir paskiriamas delegacijos vadovas.

7. Tarybos narys, grįžęs iš komandiruotės, ne vėliau kaip per 3 darbo dienas pateikia nustatytos formos (priedas) užpildytą komandiruotės ataskaitą. Jeigu sudaroma delegacija, komandiruotės veiklos ataskaitą pateikia delegacijos vadovas visų į komandiruotę deleguotų Tarybos narių vardu.

8. Ataskaitos teikiamos Savivaldybės tarybos posėdžių sekretoriui, kuris gautą ataskaitą užregistruoja ir perduoda Savivaldybės merui.

**III SKYRIUS**

**DIENPINIGIŲ IR KITŲ KOMANDIRUOČIŲ IŠLAIDŲ APMOKĖJIMAS**

9. Tarybos nariui dienpinigius ir komandiruotės išlaidas apmoka Kazlų Rūdos savivaldybės administracija (toliau – Savivaldybės administracija), vadovaudamasi šiuo Aprašu, mero potvarkiu ir Lietuvos Respublikos Vyriausybės 2004 m. balandžio 29 d. nutarimu Nr. 526 „Dėl dienpinigių ir kitų komandiruočių išlaidų apmokėjimo“.

10. Tarybos nariui, prieš vykstant į komandiruotę užpildžius avanso apyskaitą (jeigu apmokamos komandiruotės išlaidos), ne vėliau kaip paskutinę darbo dieną iki komandiruotės pradžios išmokama ne mažesnė nei 50 procentų už komandiruotę apskaičiuotų dienpinigių suma ir avanso apyskaitoje nurodyta komandiruotės išlaidų avanso suma. Jei Tarybos narys avanso apyskaitos prieš vykimą į komandiruotę neužpildo, tai jis turi padaryti per 3 darbo dienas grįžęs iš komandiruotės. Likę dienpinigiai ir kelionės išlaidų kompensacija jam išmokami ne vėliau kaip darbo užmokesčio mokėjimo dieną.

11. Tarybos narys, pageidaujantis, kad būtų kompensuojamos komandiruotėje patirtos išlaidos, grįžęs iš komandiruotės per 3 darbo dienas Savivaldybės administracijos Buhalterinės apskaitos skyriui pateikia patirtas išlaidas patvirtinančius dokumentus ir užpildytą avanso apyskaitą.

12. Tais atvejais, kai Tarybos narys, vykstantis į komandiruotę, gauna renginio organizatorių kompensaciją už transporto ir (ar) gyvenamojo ploto nuomos užsienio valstybėje išlaidas, Savivaldybės administracija gali apmokėti renginio organizatorių nekompensuojamą išlaidų dalį, jei transporto ir (ar) apgyvendinimo išlaidos (neviršijančios Lietuvos Respublikos Vyriausybės patvirtinto gyvenamojo ploto nuomos išlaidų normų dydžio) didesnės nei renginio organizatorių kompensuojama suma šioms išlaidoms padengti.

13. Tarybos nariui dienpinigiai apskaičiuojami už kiekvieną komandiruotės dieną. Komandiruotės dienpinigiai nemokami, jei Tarybos narys vyksta į vienos dienos ar trumpesnę kaip vienos dienos komandiruotę Lietuvos Respublikoje.

**IV SKYRIUS**

**BAIGIAMOSIOS NUOSTATOS**

14. Jei dėl kokių nors priežasčių į komandiruotę neišvykstama, Tarybos narys privalo nedelsdamas raštu pateikti prašymą Savivaldybės merui dėl komandiruotės atšaukimo. Į komandiruotę neišvykęs Tarybos narys per 20 darbo dienų nuo organizatorių nustatytos renginio pradžios dienos privalo atlyginti Savivaldybei su komandiruotės organizavimu susijusias išlaidas (dienpinigiai ir kitos išlaidos). Kitos komandiruotės išlaidos, išskyrus dienpinigius, gali būti negrąžinamos tik tais atvejais, kai Tarybos narys atsisako vykti į komandiruotę ar į ją neišvyksta dėl pateisinamų priežasčių (nenugalimos jėgos, artimųjų giminaičių mirties, ligos ar kitų aplinkybių, kurios pripažįstamos kaip pakankamai svarbios). Sprendimą dėl poreikio grąžinti nurodytas išlaidas priima Savivaldybės meras.

15. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) bei Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų tvarkymą. Asmens duomenų tvarkymo tikslas – komandiruotės administravimo procedūrų užtikrinimas. Duomenų subjektų teisės įgyvendinamos Bendrojo duomenų apsaugos reglamento ir duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka.

16. Tarybos nariai, pažeidę šio Aprašo reikalavimus, atsako Lietuvos Respublikos teisės aktų nustatyta tvarka.

17. Šis Aprašas gali būti pildomas, keičiamas, pripažįstamas netekusiu galios Savivaldybės tarybos sprendimu.

–––––––––––––––––––––

Kazlų Rūdos savivaldybės tarybos narių

siuntimo į komandiruotes tvarkos aprašo

priedas

**KAZLŲ RŪDOS SAVIVALDYBĖS TARYBOS NARYS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(tarybos nario vardas, pavardė)

**ATASKAITA**

**APIE KOMANDIRUOTĘ Į \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(komandiruotės vieta)

\_\_\_\_\_\_\_\_\_\_\_\_\_\_

(data)

|  |  |
| --- | --- |
| **1. Komandiruotę reglamentuojantis**  **dokumentas:**  (Savivaldybės mero potvarkio numeris, antraštė, data) |  |
| **2. Renginio forma, pavadinimas,**  **organizatoriai:** |  |
| **3. Komandiruotės trukmė:**  (vykimo į komandiruotę ir grįžimo iš komandiruotės datos) |  |
| **4. Komandiruotės tikslas:** |  |
| **5. Nagrinėti klausimai ir atlikti darbai:**  (Renginio aprašymas) |  |
| **6. Išvados ir pasiūlymai:** |  |

Tarybos narys \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

––––––––––––––––––